S-41/2010

Mál þetta, sem dómtekið var 13. apríl sl., er höfðað með ákæru útgefinni af lögreglustjóranum á höfuðborgarsvæðinu 26. janúar 2010 „á hendur X fyrir eftirtalin brot:

1. Umferðarlagabrot með því að hafa,

1.1. Fimmtudaginn 19. júní 2008 ekið bifreiðinni FG-Z57 með 44 km hraða á klst. norður Stakkahlíð í Reykjavík, á vegarkafla á móts við Úthlíð, þar sem leyfður hámarkshraði var 30 km á klst.

Telst þetta varða við 1. mgr. 37. gr. umferðarlaga nr. 50/1987.

1.2. Miðvikudaginn 24. september 2008 ekið bifreiðinni OE-357 með 82 km hraða á klst. suður Vesturlandsveg í Hvalfjarðargöngum, á vegarkafla um 2500 metrum frá suðurmunna gangnanna, þar sem leyfður hámarkshraði var 70 km á klst.

Telst þetta varða við 2., sbr. 4. mgr. 37. gr. umferðarlaga nr. 50/1987.

1.3. Þriðjudaginn 21. október 2008 ekið sömu bifreið með 74 km hraða á klst. suður Sæbraut í Reykjavík, á vegarkafla um gatnamót Langholtsvegar, þar sem leyfður hámarkshraði var 60 km á klst.

Telst þetta varða við 1., sbr. 3. mgr. 37. gr. umferðarlaga nr. 50/1987.

2. Fíkniefnalagabrot,

2.1. Með því að hafa sunnudaginn 2. nóvember 2008, að A, haft í vörslum sínum að hluta til í sölu og dreifingarskyni 68 kannabisplöntur og 19,03 g af kannabislaufum, og hafa um nokkurt skeið fram til þessa dags ræktað greindar plöntur.

Telst þetta brot varða við 2. gr., sbr. 4., 5. og 6. gr. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

2.2. Með því að hafa mánudaginn 3. nóvember 2008 staðið að innflutningi á 109,69 g af kókaíni frá Danmörku til Íslands, ætluðu til söludreifingar í ágóðaskyni, en ákærði flutti fíkninefnin í endaþarmi og framvísaði þeim til lögreglu eftir að hann var handtekinn við komu í Leifsstöð.

Telst brot þetta varða við 2. gr., sbr. 5. og 6. gr. laga um ávana- og fíkniefni

nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002 og auglýsingu nr. 232/2001.

3. Nytjastuld og umferðarlagabrot, með því að hafa sunnudaginn 1. febrúar 2009, tekið í heimildarleysi bifreiðina VT-007, frá Melaheiði 3 í Kópavogi og ekið henni þaðan óhæfur um að stjórna henni örugglega vegna áhrifa ávana- og fíkniefna (amfetamín í blóði 20 ng/ml. og MDMA í blóði 1010 ng/ml.) og sviptur ökuréttindum, að Vatnsendavegi í Kópavogi, þar sem ákærði ók á bifreiðina EE-539.

Þetta telst varða við 1. mgr. 259. gr. almennra hegningarlaga nr. 19/1940, sbr. 1. gr. laga nr. 20/1956, og 1. og 2. mgr. 45. gr. a. og 1. mgr. 48. gr., sbr. 1. mgr. 100. gr. umferðarlaga nr. 50/1987, sbr. 5. gr. laga nr. 66/2006.

4. Fíkniefnalagabrot, með því að hafa föstudaginn 13. mars 2009, að Þ í Garðabæ, haft í vörslum sínum í sölu- og dreifingarskyni 95 kannabisplöntur og 612 g af kannabislaufum og hafa fram til þess dags ræktað greindar plöntur.

Telst þetta brot varða við 2. gr., sbr. 4., 5. og 6. gr. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

5. Umferðarlagabrot, með því að hafa laugardaginn 6. júní 2009, ekið bifreiðinni YM-783 sviptur ökurétti vestur Suðurlandsveg, móts við Hengladalaá, þar sem lögregla stöðvaði aksturinn.

Telst brot þetta varða við 1. mgr. 48. gr., sbr. 1. mgr. 100. gr. umferðarlaga nr. 50/1987.

6. Umferðarlagabrot, með því að hafa aðfararnótt sunnudagsins 9. ágúst 2009 ekið bifreiðinni UL-272 undir áhrifum áfengis (vínandamagn í útöndunarlofti 0,37 mg/l) austur Suðurlandsveg við Hveragerði í Ölfusi uns lögregla stöðvaði aksturinn skömmu síðar.

Telst þetta varða við 1. sbr. 2. mgr. 45. gr., sbr. 1. mgr. 100. gr. umferðarlaga nr. 50/1987, sbr. 1. gr. laga nr. 48/1997.

7. Umferðarlagabrot, með því að hafa laugardaginn 14. nóvember 2009, ekið bifreiðinni ZO-767, sviptur ökuréttindum og óhæfur um að stjórna henni örugglega vegna áhrifa ávana- og fíkniefna (tetrahýdrókannabínól í blóði 1,9 ng/ml), frá Ólafsvík áleiðis til Reykjavíkur, þar til á vegkafla á Borgarbraut í Borgarnesi við Garðavík, þar sem lögreglan stöðvaði aksturinn.

Telst brot þetta varða við 1. og 2. mgr. 45. gr. a. og 1. mgr. 48. gr., sbr. 1. mgr. 100. gr. umferðarlaga nr. 50/1987, sbr. 5. gr. laga nr. 66/2006.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar, skv. 101. og 102. gr. umferðarlaga nr. 50/1987, sbr. 25. og 26. gr. laga nr. 44/1963, sbr. 18. gr. laga nr. 66/2006. Einnig er krafist upptöku á 163 kannabisplöntum, 631,03 g af kannabislaufum og 109,69 g af kókaíni, skv. 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001. Jafnframt er krafist upptöku á 2 rafmagnsmælum, 20 fjöltengjum, 14 tímarofum, 2 viftum, 6 loftsíum, 38 gróðurhúsalömpum, 2 mótorum, 1 rakatæki og 1 loftsíu sem hald var lagt á í máli nr. 007-2009-15312 og 2 gróðurhúsalömpum sem lagt var hald á í máli nr. 007-2008-76212, skv. 7. mgr. 5. gr. sömu laga.“

Verjandi ákærða krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 1. mgr. 164. gr. laga um meðferð sakamála nr. 88/2008 og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Samkvæmt sakavottorði ákærða nær sakaferill hans aftur til ársins 2002. Á því tímabili hefur hann fimm sinnum gengist, með lögreglustjórasáttum, undir að greiða sektir og sæta sviptingu ökuréttar vegna umferðarlagabrota og einu sinni undir að greiða sekt vegna fíkniefnabrots. Síðast gekkst hann hinn 8. júní 2009 undir að greiða 100.000 króna sekt og sæta sviptingu ökuréttar í átta mánuði vegna ölvunaraksturs. Þá hefur ákærði, allt frá árinu 2003, fjórum sinnum hlotið dóma. Þannig var ákærði sakfelldur fyrir þjófnaðarbrot 28. maí 2003, en ákvörðun um refsingu hans þá frestað skilorðsbundið. Með dómi, uppkveðnum 28. nóvember 2003, var ákærða gert að sæta tveggja mánaða fangelsi, skilorðsbundið í þrjú ár, vegna þjófnaðar og eignaspjalla. Með dómi hinn 30. júní 2004 var ákærða gert að sæta fangelsi í sex mánuði, skilorðsbundið í þrjú ár, fyrir þjófnað og fíkniefnabrot. Loks var ákærða gert að sæta fangelsi í sjö mánuði, skilorðsbundið í þrjú ár, fyrir þjófnað, nytjastuld, eignaspjöll og umferðarlagabrot. Brot ákærða nú voru öll, að undanskildum þeim brotum sem tilgreind eru í 7. og 8. ákærulið, framin áður en hann undirgekkst lögreglustjórasáttina hinn 8. júní 2009. Verður refsing ákærða að því leyti ákveðin sem hegningarauki við hana, með vísan til 78. gr. almennra hegningarlaga. Ákærði hefur, bæði hjá lögreglu og fyrir dómi, skilyrðislaus játað sök vegna brota sinna og horfir það til refsimildunar. Að virtu því sem hér hefur verið rakið, og með vísan til 77. gr. almennra hegningarlaga, þykir refsing ákærða hæfilega ákveðin fangelsi í níu mánuði. Með hliðsjón af brotum ákærða og sakaferli þykja ekki efni til að binda refsingu hans skilorði.

Ákærði er sviptur ökurétti í tvö og hálft ár frá og með birtingu dómsins.

Ákærði sæti upptöku á 163 kannabisplöntum, 631,03 g af kannabislaufum, 109,69 g af kókaíni, 2 rafmagnsmælum, 20 fjöltengjum, 14 tímarofum, 2 viftum, 6 loftsíum, 40 gróðurhúsalömpum, 2 mótorum, 1 rakatæki og 1 loftsíu, sem hald var lagt á við rannsókn á brotum ákærða.

Ákærði greiði 430.896 krónur í sakarkostnað, þar með talda þóknun skipaðs verjanda síns, B-kk-ef E-kk-ef hdl., 70.280 krónur, að meðtöldum virðisaukaskatti.

Á-kk-nf M-kk-nf héraðsdómari kveður upp dóm þennan.

D ó m s o r ð :

Ákærði, X, sæti fangelsi í níu mánuði.

Ákærði er sviptur ökurétti í tvö og hálft ár frá og með birtingu dómsins.

Ákærði sæti upptöku á 163 kannabisplöntum, 631,03 g af kannabislaufum, 109,69 g af kókaíni, 2 rafmagnsmælum, 20 fjöltengjum, 14 tímarofum, 2 viftum, 6 loftsíum, 40 gróðurhúsalömpum, 2 mótorum, 1 rakatæki og 1 loftsíu, sem hald var lagt á við rannsókn á brotum ákærða.

Ákærði greiði 430.896 krónur í sakarkostnað, þar með talda þóknun skipaðs verjanda síns, B-kk-ef E-kk-ef hdl., 70.280 krónur.

Á-kk-nf M-kk-nf